கேள்வி: பதிற்றுப்பத்து பழைய உரை - இந்த உரை பற்றிய சில குறிப்புகள் பற்றி நீங்கள் என்ன அறிந்துள்ளீர்கள்?
பதில்: * பதிற்றுப்பத்து நூலிலுள்ள ஒவ்வொரு பாடலுக்கும் ஒரு தலைப்பு அதன் இறுதியில் உள்ள பதிகம் தரப்பட்டுள்ளது. அந்தத் தலைப்புகளுக்கு இந்த உரையில் சிறந்த விளக்கம் தரப்பட்டுள்ளது. எடுத்துக்காட்டு - சான்றோர் மெய்ம்மறை பதிற்றுப்பத்து பாடல் எண் 14 எனபதற்கு இவ்வுரை தருப் விளக்கம் இது. "ஈணுச் சான்றோர் என்பது போரில் அமைதி உடைய வீரரை. மெய்ம்மறை - மெய்புகு கருவி. மெய்ம்மறை என்பது அச் சான்றோர்க்கு மெய்புகு கருவி போல போரில் புக்கார் வலியாய் முன் நிற்றலின் இச் சிறப்பு நோக்கி இதற்குச் சான்றோர் மெய்ம்மறை என்று பெயராயிற்று". * ஒவ்வொரு பாட்டுக்கும் சொல்லப்பட்டிருக்கும் துறை, வண்ணம் என்னும் இசைக் குறிப்புகளுக்கு இந்த உரையில் சிறந்த விளக்கங்கள் தரப்பட்டுள்ளன. * ஒவ்வொரு பாடலுக்கும் தொகுப்புரை கூறப்பட்டுள்ளது. எடுத்துக்காட்டு - இதனால் கூறியது அவன் வெற்றிச்செல்வச் சிறப்புக் கூறியவாறாயிற்று.11 ஆம் பாடலுக்குத் தரப்பட்டுள்ள தொகுப்புரை * சிறப்பான விளக்கங்கள் ஆங்காங்கே கூறப்பட்டுள்ளன. எடுத்துக்காட்டு - "'களங்காய்க் கண்ணி நார்முடி' என்றது களங்காயால் செய்த கண்ணியும், நாரால் செய்த முடியும். தான் சூடுகின்ற காலத்து ஒரு காரணத்ததால் முடித்தற்குத் தக்க கண்ணியும் முடியும் உதவாமையால் களங்காயால் கண்ணியும் நாரால் முடியும் செய்து கொள்ளப்பட்டன என்றவாறு" பாடல் 38 உரை